1. pielikums

**Izcenojuma nemainīgās daļas pakalpojumu veidu skaidrojums**

|  |  |  |
| --- | --- | --- |
| **Nr.****p.k.** | **Pakalpojuma veids** | **Pakalpojuma ietvaros paredzamās darbības** |
| **1.** | Etalona kalibrēšana | - pieteikuma saņemšana un reģistrēšana; - līgums/vienošanās par kalibrēšanas pakalpojumu sagatavošanu;- etalona kalibrēšana un mērījumu rezultātu apstrāde; - kalibrēšanas sertifikāta sagatavošana un izsniegšana. |
| **2.** | Dokumentu izvērtēšana un mērīšanas līdzekļa tipa apstiprināšana | - iesnieguma un tam pievienoto dokumentu saņemšana un reģistrēšana;- iesniegtās dokumentācijas izvērtēšana;- mērīšanas līdzekļa tipa apstiprināšana;- novērtēšanas dokumentu (novērtējuma protokols, tehniskā eksperta atzinums) sagatavošana;- lēmuma pieņemšana, sagatavošana un paziņošana. |
| **3.**  | Mērīšanas līdzekļa nacionālā tipa apstiprinājuma sertifikāta un tā pielikuma sagatavošana |  - mērīšanas līdzekļa tipa reģistrācija Valsts reģistrā;- mērīšanas līdzekļa tipa apstiprinājuma sertifikāta un tā pielikuma sagatavošana. |
| **4.**  | Mērīšanas līdzekļa tipa apstiprinājuma sertifikāta pagarināšana | - iesnieguma un tam pievienoto dokumentu saņemšana un reģistrēšana;- iesniegtās dokumentācijas izvērtēšana;- mērīšanas līdzekļa tipa pagarināšana;- novērtēšanas dokumentu (novērtējuma protokols, tehniskā eksperta atzinums) sagatavošana;- lēmuma pieņemšana, sagatavošana un paziņošana. |
| **5.**  | Apmācības metroloģijas jomā (1 h) | - mācību telpas un mācību materiālu nodrošinājums apmācību laikā;- kvalificēta lektora iesaistīšana;- apmācības;- apliecinājuma par apmācību apmeklējumu sagatavošana un izsniegšana. |
| **6.** | Starplaboratoriju salīdzinošo mērījumu organizēšana vienai laboratorijai | - starplaboratoriju salīdzinošo mērījumu (prasmes pārbaudes) shēmas izstrāde;- prasmes pārbaudes objekta sagatavošana, tā homogenitātes un stabilitātes novērtēšana;- prasmes pārbaudes objekta metroloģiskās izsekojamības nodrošināšana;- prasmes pārbaudes objekta piešķirtās vērtības noteikšana un mērījumu nenoteiktības aprēķināšana;- prasmes pārbaudes rezultātu statistiskā modeļa izstrāde;- prasmes pārbaudes izpilde;- prasmes pārbaudes objekta apstrāde, glabāšana, iesaiņošana, marķēšana un izplatīšana;- prasmes pārbaudes rezultātu statistiskā analīze un laboratorijas veiktspējas novērtēšana;- prasmes pārbaudes pārskata sagatavošana un rezultātu paziņošana. |

Ekonomikas ministrs R.Nemiro

Vīza:

Valsts sekretāra pienākuma izpildītājs,

Valsts sekretāra vietnieks E.Valantis

Matēviča 67013066

Inese.Matevica@em.gov.lv